NORMATIVA QUE REGULA EL COMPLEMENT DE PRODUCTIVITAT DEL PTGAS DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/50651)
  + [Valencià](/va/acuerdo/50383)






Selector de idioma

Leer

* [Español](/es/acuerdo/50047)
* [Valencià](/va/acuerdo/50684)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA QUE REGULA EL COMPLEMENT DE PRODUCTIVITAT DEL PTGAS DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
==================================================================================================================================================

Secretaria General

Butlletí Oficial Universitat d'Alacant





NORMATIVA QUE REGULA EL COMPLEMENT DE PRODUCTIVITAT DEL PTGAS DE LA UNIVERSITAT D'ALACANT

Data d'aprovació
:   26/03/2024

Data de publicació
:   27/03/2024

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/50310)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/50973)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/50083)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA QUE REGULA EL COMPLEMENT DE PRODUCTIVITAT DEL PTGAS DE LA UNIVERSITAT D'ALACANT&url=https://www.boua.ua.es/va/acuerdo/50160)

**Títol:** NORMATIVA QUE REGULA EL COMPLEMENT DE PRODUCTIVITAT DEL PTGAS DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimarts, 26 de març de 2024

Aprovada per unanimitat pel Consell de Govern de la Universitat d'Alacant en la sessió ordinària del dia 26 de març de 2024.

NORMATIVA QUE REGULA EL COMPLEMENT DE PRODUCTIVITAT DEL PTGAS DE LA UNIVERSITAT D'ALACANT

PREÀMBUL

El complement de productivitat del PTGAS de la UA és un instrument més que permet reconèixer l'esforç del personal en la consecució dels objectius plantejats en les diferents unitats administratives de la Universitat, dins del procés de millora contínua de la qualitat dels serveis que ofereix la UA.

Queda derogada la normativa anterior que regula el complement de productivitat del PAS de la Universitat d'Alacant aprovada en Consell de Govern el 27 d'abril de 2023, amb la finalitat d'adequar la redacció del text a la nova denominació del personal tècnic, de gestió i d'administració i serveis, PTGAS, com també establir en l'article 4, la referència a la publicació anual d'una convocatòria amb els indicadors i els objectius establits per a cada tipus d'unitat administrativa.

Per tot això, la Universitat d'Alacant ha desenvolupat la normativa següent:

I.             OBJECTIU I ÀMBIT D'APLICACIÓ

Article 1. Objecte

El complement de productivitat del personal tècnic, de gestió i d'administració i serveis de la Universitat d'Alacant s'articula seguint l'art. 87.2 c) de la Llei 4/2021 de la Funció Pública Valenciana com un complement d'activitat professional, que retribueix el grau d'interès, iniciativa o esforç amb què el personal funcionari exerceix el seu treball i el rendiment o resultats obtinguts. La seua percepció no serà fixa i periòdica en el temps i exigirà la prèvia planificació dels objectius a aconseguir i la posterior avaluació dels resultats obtinguts.

Article 2. Àmbit d'aplicació

El complement de productivitat serà aplicable a tot el PTGAS que perceba les retribucions amb càrrec al capítol I del pressupost de despeses de la Universitat i hi mantinga un vincle de caràcter estatutari o contractual el dia 31 de desembre de l'any en què es fa l'avaluació. El personal que no estiga vinculat a la institució en aquesta data, percebrà la part proporcional d'aquesta anualitat corresponent al temps de serveis prestats en el període de referència.

Article 3. Període d'avaluació

El període d'avaluació comprèn de l'1 de gener a 31 de desembre de l'any en curs.

Article 4. Indicadors i objectius que cal complir

Cada any es publicarà una convocatòria amb els indicadors i els objectius establits per a cada tipus d'unitat administrativa, que s'establiran d'acord amb els diferents instruments utilitzats en la Universitat d'Alacant en cada moment per a millorar la qualitat en la gestió.

El complement de productivitat que cal percebre es referirà al lloc ocupat durant més temps per la treballadora o el treballador en el període avaluat en una unitat administrativa.

El marc general per a la fixació d'objectius ve determinat per les consideracions següents referides a aquests:

- Hauran de ser mesurables i assolibles.

- El nombre d'aquests serà reduït i, en tot cas, inclourà la valoració dels serveis que s'hi presten per part de les usuàries i usuaris.

- Hauran de fixar-se el primer trimestre de l'any.

- Estaran orientats a la millora dels serveis i les unitats.

Article 5. Aplicació dels objectius

El percentatge d'objectius complits en una unitat administrativa serà igual per al conjunt de persones destinades en aquesta.

Article 6. Unitat responsable de coordinació

La Unitat Tècnica de Qualitat és la unitat responsable de coordinar el seguiment dels indicadors definits anualment per a cadascuna de les unitats administratives.

II. PRESSUPOST I REPARTIMENT

Article 7. Pressupost

El pressupost de cada exercici inclourà la quantitat que cal destinar a la productivitat del PTGAS de la UA.

Article 8. Percepció de quantitats

El valor màxim del complement de productivitat per a cada PTGAS serà el resultat de repartir proporcionalment la quantitat assenyalada en l'apartat anterior als ingressos totals percebuts per aquest PTGAS en concepte de "complement de destinació" al llarg de tot el període avaluat, o del que haguera hagut de percebre en les situacions següents:

-      Incapacitat transitòria

-      Permisos relacionats amb la maternitat, paternitat, adopció o acollida.

-      Excedència per cura de familiars, per raó de violència de gènere o violència terrorista.

-      Alliberament sindical (140 hores mensuals)

La quantitat consignada en els pressupostos de cada exercici per al complement de productivitat del PTGAS es repartirà íntegrament en aquest exercici.

Les persones adscrites a una unitat administrativa que no haja obtingut el 100% en la consecució d'objectius i aquelles que no tinguen dret a percebre'l d'acord amb l'article 10 d'aquesta normativa, generaran un romanent que es redistribuirà entre la resta del PTGAS amb dret a la productivitat, seguint els criteris de repartiment anteriorment indicats, de manera que el valor finalment reconegut per a cada persona incorporarà aquest romanent.

Article 9. Excepcions sobre el complement de destinació

En aquells casos en què les retribucions percebudes no distingisquen un complement de destinació individualitzada, s'assimilarà al d'un lloc de treball semblant, tan sols a l'efecte del càlcul de l'import que cal percebre pel concepte de productivitat.

Article 10. Motius de no percepció íntegra del complement de productivitat

No percebran cap quantitat en concepte de complement de productivitat les persones que es troben en els casos següents: i) les persones que hagen obtingut una avaluació de l'acompliment "Desfavorable" en la mateixa anualitat, ii) els membres del PTGAS sancionats durant el període avaluat arran del corresponent procediment disciplinari, sempre que aquesta sanció tinga caràcter ferm en via administrativa.

Així mateix, la Gerència es reserva el dret a decidir la no percepció del complement de productivitat de manera individualitzada mitjançant la deguda justificació que la persona no ha contribuït a complir els objectius de la seua unitat fixats en la convocatòria.

III.          NOTIFICACIÓ DE RESULTATS

Article 11. Notificació de resultats provisionals

Els resultats provisionals es comunicaran mitjançant notificació electrònica a la persona interessada. Així mateix, els resultats provisionals es podran consultar en l'apartat següent d'UACloud : Expedient personal > Dades Econòmiques > Productivitat

Tot el PTGAS tindrà tres dies hàbils per a presentar al·legacions, comptadors des de l'endemà de la data en què es tinga per practicada aquesta segons estableix l'article 13.6 del Reglament de relacions per mitjans electrònics de la Universitat.

Les al·legacions es presentaran mitjançant instància genèrica en e-Administració d'UACloud adreçades a la Gerència.

Article 12. Notificació de resultats definitius

Una vegada resoltes les al·legacions presentades, es comunicarà la publicació del resultat definitiu, mitjançant notificació electrònica a la persona interessada.

En acabar el termini, s'estarà en disposició de fer efectiu l'import del complement, tan bon punt hi haja disponibilitat de tresoreria per a fer-ho.

Disposició derogatòria

Normativa que regula el complement de productivitat del PAS de la Universitat d'Alacant aprovada en Consell de Govern el 27 d'abril de 2023.

Disposició final

Aquesta normativa entrarà en vigor l'1 d'abril de 2024, amb efectes des de l'1 de gener, després de l'aprovació d'aquesta pel Consell de Govern i la publicació en el BOUA.

Anàlisi
-------

:   **Deroga a:**

    * [Detalle
      NORMATIVA QUE REGULA EL COMPLEMENT DE PRODUCTIVITAT DEL PAS DE LA UNIVERSITAT D'ALACANT](/va/acuerdo/38393) 
      28/04/2023





[Carretera Sant Vicent del Raspeig s/n  
03599 Sant Vicent del Raspeig - Alacant  
 Tel. 37 824 6470 - Fax 02 630 4840](https://www.google.es/maps/@07.725414,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12549&trk=tyah&trkInfo=tarId%8W1599903829594%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)